የህዝብን ጥያቄ ፍትሃዊና ዴሞክራሲያዊ በሆነ መንገድ፣ ሕገ መንግሥቱ በሚጠይቀው ሥርዓት እስከሄደ በአግባቡ ማስተናገድ ብቻ ሳይሆን፤ ችግሩ እንዲፈታም የራሱን አስተዋጽዖ ያደርጋል፡፡ በተጨባጭም ይሄን አድርጓል፡፡ በአንፃሩ ደግሞ ሕገ መንግሥታዊ ሥርዓቱን ለማመስ የሚረባረቡ ኃይሎችን በጠንካራ ፖሊሳዊ ስነ ምግባር ለመፍታት የሚያደርጋቸው ጥረቶችና እንቅስቃሴዎች ነበሩ፡፡ ቅድም እንደገለፅኩት መስዋዕትነት የከፈለበት ሂደት ከዚህ የመነጨ ነው፡፡ ምክንያቱም ታጥቆ የመጣን ጠላት ፊት ለፊት ትዋጋዋለህ፤ በህዝብ ተሸፍኖ የመጣን ጠላት ግን ህዝብን እየገደሉ ማጥፋት አይቻልም፡፡ ምክንያቱም ለአንድ ጠላት ተብሎ በርካታ ንፁሃንን ከሚፈጅ ራሱን መስዋዕት አድርጎ ህዝብን የማዳን እርምጃው ከህዝባዊነቱ ባለፈ የጥብቅ ስነ ምግባሩ ውጤት ነው፡፡ ከዚህ አንፃር የሚያኮራ ታሪክ እየሠራ ያለ ፖሊስ ነው፡፡
